ஜெயலலிதா அமைச்சரவையில் இருந்த ‘ஐவரணி’ அமைச்சர்களுக்கு நெருக்கமானவர் இந்த அன்புநாதன் என்று கூறப்பட்டது. பத்து மாவட்டங்களைச் சேர்ந்த வாக்காளர்களுக்கு வாக்குப்பதிவுக்கு முன்பாக அ.தி.மு.க சார்பில் விநியோகிக்கும் நோக்கத்துடன் அன்புநாதனிடம் பணம் கொடுத்து வைக்கப்பட்டிருந்ததாகவும் தகவல் வெளியானது. ரெய்டு நடந்தபோதே அன்புநாதன் எஸ்கேப் ஆகிவிட்டார். இரண்டு நாள்கள் நடந்த சோதனையில், ரூ. 4.77 கோடி ரொக்கம் பறிமுதல் செய்யப்பட்டது. தமிழக அரசின் சின்னத்தைத் தவறாகப் பயன்படுத்தி ஆம்புலன்ஸில் பணத்தை கடத்தினார் என்ற குற்றசாட்டின் கீழ் அன்புநாதன் கைது செய்யப்பட்டார். இப்போது அவர் ஜாமீனில் இருக்கிறார்.